Beierse Heidi en die Dirndl Jagter
Met my eerste tree by Oktoberfest was ek dadelik bly dat ek nie in my twintigerjare besluit het om hier ‘n draai te kom maak nie. Ek was al by die feesingang begroet deur feesgangers in verskillende stadiums van ‘hopskoors’ - hopeloos te vroeg in die dag!
Die wÃªreld se grootste volksfees dateer terug na die troue van Koning Ludwig I van Beiere op 12 Oktober 1810 en is al vir meer as 200 jaar ‘n kenmerkende deel van Beierse kultuur.
DiÃ© jaar het die feestelikhede op 19 September in Munich afgeskop. Ten spyte van die wÃªreld se huidige ekonomiese klimaat het meer as 7 miljoen plaaslike en internasionale feesgangers die fees bygewoon en ondanks rekord-hoÃ« pryse (â‚¬9.10 per bier) is meer as 7 miljoen liter bier verkoop en is meer as 400,000 ‘bratwurst’ (gebraaide varkworsies) en 480,000 spitgeroosterde hoenders tydens tydens die fees verslind en was Munich in rep en roer met ‘n geskarrel van feesgangers geklee in tradisionele Beierse ‘dirndls’ en ‘lederhosen’.
Met my eerste tree by die fees was ek dadelik bly dat ek nie in my twintigerjare besluit het om hier ‘n draai te kom maak nie. Ek was al by die feesingang begroet deur feesgangers in verskillende stadiums van ‘hopskoors’ – hopeloos te vroeg in die dag! Dit natuurlik te danke aan die spesiale feesbier met ‘n hoÃ«r alkoholinhoud: die sogenaamde Wiesn MÃ¤rzen, spesiaal gebrou deur plaaslike brouerye vir diÃ© jaarlikse fees.
Tussen die 14 tente wat elk te n minste 8,000 feesgangers kan huisves, het ons in die Paulanertent wonderbaarlik tafel gekry. Dit was weliswaar nat en taai en halfpad beset deur goedgeoliede RomeniÃ«rs en Italianers wat lankal verby hulle bedtyd was. DiÃ© spannetjie was selfverklaarde ‘dirndl’-jagters en ons ‘freunlin’ (kelnerin) het sleg deurgeloop met haar hoogvertoonde bates, wat die jagters in amateurjagters laat ontaard het. Alhoewel die jagters regtens getender het vir ‘n klap, sou die ‘freunlin’ haar fooitjie verbeur het. En siende dat ‘n ‘freunlin’ â‚¬10,000 – â‚¬15,000 vir twee weke se harde werk kan inpalm, bring dit mee dat die geoliede jagters jaarliks wegkom met ‘boud’moord op die fees.
Die aand het ontwikkel tot ‘n polsende kombinasie van saamsingpret op die maat van tradisionele volks- en skoffelmusiek (oempa-musiek), wat eksponensieÃ«l al harder en vinniger raak, en ‘n dansery op bankies en tafels, arm-in-arm, met swaaiende bierbekers reg vir elke “ein Prosit der GemÃ¼tlichkeit” (heildronk). Dit was dus onmoontlik om ‘n bier stadig te nuttig want met elke ‘prost’ moes jy maar die 1 liter beker nader trek, sluk en reg wees vir die volgende deuntjie. Met “New York, New York”, “Country Road”, “YMCA” , â€œMoskow!, Moskow!” en Gipsy Kings se â€œBem Bem Bem Maria” en ‘n ‘prost’ slat daar toe ‘n hoog ‘gehopte’ ou oom op die vloer neer. Eins…zwei…g’suffa! Prost! En soos blits spring die ou perd weer op, terug op die tafel in ‘n dansaksie, terwyl hy gedienstig sy bier sluk en strakse oogkontak met sy mede-tafelgangers hou, want soos julle seker weet, mag oogkontak nie verbreek word nie tydens ‘n ‘prost’ nie. Dis nou te sÃª as jy ‘n vloek van 7 jaar se onbevredigendeslaapkameraksie wil vryspring.
Verder was daar ‘n variasie van spitgeroosterde hoenders, forelle en geroosterde vark met aartappelkluitjies, rooikool en plaaslike beierse WeiÃŸwÃ¼rste, gestoomde wit wildsworsies bedien met ‘n soet mosterd en ‘sauerkraut’. Groot varsgebakte pretzels, kaasborde en aartappeldisse in verskillende vorms het darem verseker dat vegetariÃ«rs saam kon smul tussen die liters bier wat gulsig afgesluk is op die maat van die oempa-musiek. Honderde stalletjies met kosse en snuisterye was orals te bespeur, met ‘n verskeidenheid van soet- en southappies te koop, insluitende pangeroosterde geglasuurde amandels (gebrannte Mandeln) en spookasem (Zuckerwatte), wat feesgangers onder die arm vasgeknyp het vir die terugrit huis toe. Ek is nie seker of die happies juis sou help met die vernugteringsproses nie, want die hopskoors het maar redelik hoog geloop vir meeste hier na die einde van die aand toe.
Na ‘n intense aand van Beierse vermaak is ek self daar weg met ‘n pak ‘gebrannte mandeln’ onder die arm. My hopskoors was darem net middelmatig en ek het heerlik op die trein huistoe aan die manna in die pakkie gesmul. Die fees waarborg humor en vermaak en word dus sterk aanbeveel. Maar omdat die bier en kos jou sak lelik ruk, het ek reeds die vorms aangevra sodat ek self volgende jaar as ‘freulin’ in ‘n ‘dirdln’ ‘n sakgeldjie kan gaan maak. Ek het darem ‘n jaar om te leer hoe om tien groot bierbekers in twee hande te balanseer en hoe om ‘gehopte’ ‘dirndls jagters’ in styl te tem.
Tags: AfrikaansFood & WineMunichOktoberfestSouth African Community in the UK